van henr vand hadocht
Item want een ghedinge ghestaen en geweest heeft inde banc voe meye
en scepen van loeven tusschen janne vand meere h jans sone was
vand meeren ridds en henrike vand meere sine oem in deen side
en henrike vand haeghdocht van dyedeghem ovmids vonisse ende
beleit van scepen brieve va loven die hi hadde op willeme vand
strate gheheten va ypesele en op sijn goede in dande side alse van
inix sillen beemts gelegen in zynnebroec gehete zaventherbroec inde
pchie va machle daer de vors jan vand meere ende henr sijn oem
een aensprake dede tot henric vand haeghdocht ende seyden dat
willem vand strate ghehete van ypesele hant geslage hadde aen
terdel vande vors beemde te weten aen i sille vande selve beemde
tonrechte seggende dat willem vors gheen recht d aen en hadde
noch sculdich en wae te hebben want hen die vors iii sille beemts
toecomen en bleve waen van hoen vords ende den hen tsijs daf ghe
goude en betaelt hadde ende dede d lesen tsijs boeke en tsijs rollen
d mede dat sij dat meyndde ghethoent te hebben en seyden voert alhoe
dat des vors willems oudvad en willem vors die i sille beemts
ghehoude ocht gehanteert hadde dat dat geweest hadde bij ghedoegs
mids dat des selfs willems oudvad hoen vorden ghedient hadde ende
versochten aen den richte dat hi henr vand haeghdocht en willem
vors alsulc hebben woude dat sij va diere i sillen beemts hoe hant
daden daer op antwerde henr vand haeghdocht en seyde dat
jan vand meeren ende henr sijn oem voers verdoelt waen want
die i sille beemts den vors willem bleve ende verstorve waen
van willem wilen vand straten sine oudvad ende dat de selve wille
sijn oudvad en willem vand straten nu ter tijt die s sille beemts
ghehoude hadden xxx jaer en dage en meer als hoe erve ende
dat willem vand strate wilen dien beemt ghehoeyt hadde met jans
ondvad vand meeren en als dat hoy volwonne was dat dan willem
vand strate willems oudvad vors terdel vande hoye vand voirs
ii sillen dede ewech vueren daert hem ghenueghde en oec doot
willem vand strate nu ter tijt dien vors beemt oec ghehoeyt
hadde met henr vand meeren vors sid dat willem vand strate
sijn oudvad vors van live ter doet come was en oec terdel
vande hoye vande ghehelen beemde hadde en ewech vuerde en
dat de selve willem die p sille vand vors iiii sillen met den
vors henr afgepaelt hadde en sijn deel sid alleene gehoude ende
ghehoeyt hadde En alle dese vors poente boet de vors henr ute foli